Aħbar pożittiva dalgħodu hekk kif il-Viċi Kap tal-PN Robert Arrigo jidher li qaleb għal aħjar. Ħabbar dan huwa stess permezz ta' messaġġ fuq il-mezzi soċjali tiegħu dalgħodu. Arrigo qal li għamel 10 t'ijiem fl-ITU kawża ta' infezzjoni f'ġismu kkawżata minn ġebla żgħira. Bħalissa għadu jinsab rikoverat l-Isptar Mater Dei, però Arrigo fil-messaġġ tiegħu qal li beda miexi bil-mod. "Xiehda li t-talb wasal. Grazzi," qal Robert Arrigo filwaqt li rringrazzja lil kulħadd tas-sapport kollu li rċieva, "ħallejtuni bla kliem," temm jgħid.